open-index/open-wikipedia-markdown huggingface dataset:
Ivan Kalita (rytter)

**Ivan Aleksandrovitsj Kalita** russisk: **Иван Александрович Калита** (født 14. januar 1927, død 29. mars 1996) var en sovjetisk rytter som deltok i flere olympiske leker, 1960 i Roma, 1964 i Tokyo, 1968 i Mexico by, 1972 i München og 1976 i Montréal.

Kalita ble olympisk mester i hestesport under sommer-OL 1968 i Mexico by. Han var med på det sovjetiske laget som vant lagkonkurransen i dressur foran Vest-Tyskland og Sverige. Laget besto av Jelena Petusjkova på «Pepel», Kalita på «Tarif» og Ivan Kizimov på hesten «Ikhor».

## OL-medaljer
* 1972  München –  **Gull** i hestesport, dressur lag  Sovjetunionen
* 1968  Mexico by –  Sølv i hestesport, dressur lag  Sovjetunionen
* 1964  Tokyo –  Bronse i hestesport, dressur lag  Sovjetunionen

## Eksterne lenker
*
FMR TG500

**FMR TG500** er en mikrobil som ble produsert av Fahrzeug- und Maschinenbau GmbH, Regensburg (FMR) fra 1958 til 1961.

Den var ment som en liten sportsbil, basert på kabinen til trehjulsbilen Messerschmitt KR200. Dette er en firhjuling med to-sylindret to-taktsmotor på 494 cm³ fra Sachs på 19,5 hk og toppfart 130 km/t. FMR overtok produksjonen av KR200 fra Messerschmitt i 1957. «Tg» sto uoffisielt for Tiger. Bilen hadde i motsetning til KR200 vanlig H-gir med revers. TG500 er ekstremt sjelden idag, og ble bygget i totalt ca. 950 eksemplarer.
Vladimir Semjonov

**Vladimir Viktorovitsj Semjonov** (russisk: Владимир Викторович Семёнов; født 10. mai 1938 i Moskva, død 21. november 2016 samme sted) var en sovjetisk vannpolospiller som deltok i de olympiske leker 1960 i Roma, 1964 i Tokyo og 1968 i Mexico by.
  
Semjonov vant en olympisk sølvmedalje i vannpolo under Sommer-OL 1960 i Roma. Han var med på det sovjetiske laget som kom på andreplass i vannpoloturneringen bak Italia. Semjonov spilte fem kamper i turneringen.

Fire år senere, under Sommer-OL 1964 spilte han alle seks kampene med Sovjetunionen og scoret fire mål. Ungarn vant vannpoloturneringen foran Italia og Sovjetunionen.

Under Sommer-OL 1968 i Mexico by, vant han sin andre olympiske sølvmedalje i vannpolo. 
Sovjetunionen vant semifinalen mot Italia med 8-5 men tapte i finalen til Jugoslavia med 11-13. Semjonov spilte alle åtte kampene og scoret fire mål.

## OL-medaljer
* 1960  Roma -  Sølv i vannpolo,  Sovjetunionen
* 1968  Mexico by -  Sølv i vannpolo,  Sovjetunionen
* 1964  Tokyo -  Bronse i vannpolo,  Sovjetunionen

## Referanser


## Eksterne lenker
*
Tom Jones (andre betydninger)

***Tom Jones*** er navnet til flere personer:

* Tom Jones (f. 1940), walisisk sanger
* Thomas David Jones (f. 1955), astronaut fra USA
* Tom Jones (fotballspiller født 1899) (1899–1978), walisisk fotballspiller
* Tom Jones (racerkjører) (f. 1943), amerikansk racerkjører
* Tom Jones (forfatter) (f. 1928), forfatter av musikaler

## Media / kultur
* *[[Historien om Tom Jones, et hittebarn]]*, en roman av Henry Fielding publisert i 1749
* *[[Tom Jones (film)]]* en Oscarbelønnet film fra 1963 basert på en roman av Henry Fielding
Tom Jones (film)

***Tom Jones*** er en britisk historisk eventyrkomedie fra 1963 regissert av Tony Richardson. Filmen foregår i et landadelsmiljø i 1700-tallets England og handler om løsungen Tom Jones som adopteres av en rik godseier. Men Tom er en villstyring og blir etterhvert forvist fra hjemmet. Hans utsvevende og eventyrlige liv gjør ham viden kjent som en playboy. Hovedrollen som Tom Jones spilles av Albert Finney, mens andre sentrale roller spilles av Susannah York og Hugh Griffith. Filmen er basert på Henry Fieldings klassiske roman *[[Historien om Tom Jones, et hittebarn]]*, publisert i 1747. 

Filmen ble belønnet med fire Oscar, inkludert for Beste film. Den ble også belønnet med to Golden Globe og tre BAFTA.

Filmen ble, på grunn av sin erotiske tematikk, ansett som dristig i sin samtid.

## Handling
Filmen handler om løsungen Tom Jones som blir adoptert av en godseier på 1700-tallet. Han oppdras til å bli en gentleman, men Tom er en villstyring og blir etterhvert forvist fra hjemmet. Han opplever flere erotiske eventyr, blir nesten hengt, men reddes og blir anerkjent som nevø av godseieren og rik arving.

## Om filmen

### Innspilling
Filmen ble innspilt i Dorset og Somerset sommeren 1962.

### Filmkritikerne
*Tom Jones* har fått så mye som 81% på Rotten Tomatoes.

VGs anmelder gav den terningkast fem og skrev blant annet at: «*Både sjarmerende og muntert har John Osborne («[[Se deg om i vrede]]»), omarbeidet Henry Fieldings 1700-talls-roman til et filmmanus om har beholdt bokens løssluppent romantiske handlingsgang og stemning, ledsaget av en lett ironisk kommentar som gir en fornøyelig kontrastvirkning*». Journalist Sven Egil Omdal beskrev den i 2010 på følgende måte: «*Britisk historisk komedie om forfører og luring, basert på en roman av Henry Fielding. Albert Finney i stjernerolle*».

### Økonomi og popularitet
Filmen har innbrakt rundt $50 millioner på verdensbasis (1963–2000). Produksjonskostnadene var på ca $1 million.

### Priser
*Tom Jones* vant hele fire Oscar: Oscar for beste film, Oscar for beste filmatisering, Oscar for beste regi og Oscar for beste musikk. Den ble også tildelt tre BAFTA-priser (beste britiske film, beste manus og beste film fra annen kilde), to Golden Globes (beste musikal-komedie, og mest lovende nykommer) og Samuel Goldwyn Award. Den vant også en Grammy for beste filmmusikk, samt Writers' Guild of Great Britain og Directors Guild of America.

## Rolleliste


## Referanser


## Eksterne lenker
*
Jason Morrison

**Jason Morrison** (født 7. juni 1984) er en jamaicansk landslagsspiller som fra 2011 spiller for Aalesunds FK. 

Morrison har tidligere spilt for Strømsgodsets Idrettsforening, ungarske Ferencvárosi TC, belgiske White Star Woluwé FC, samt Portmore United og Village United i hjemlandet.

## Eksterne lenker
*
Phu Quoc lufthavn

**Phu Quoc lufthavn**  (vietnamesisk:Sân bay Phú Quốc) er en tidligere flyplass i Phu Quoc i provinsen Kien Giang i Vietnam. Flyplassen kunne betjene 500&nbsp;000 passasjerer i året. Den ble stengt i desember 2012, da den ble erstattet av den nye Phu Quoc internasjonale lufthavn. Rullebanen fungerer i dag som en boulevard og er oppkalt etter Võ Văn Kiệt, tidligere statsminister i Vietnam.

## Tidligere ruter
* Vietnam Airlines (Ho Chi Minh-byen, Can Tho, Rach Gia)
* Air Mekong (Hanoi, Ho Chi Minh-byen (October 2010)

## Referanser


## Eksterne lenker
*
Gørill Husby Moore

**Gørill Husby Moore** (født 8. april 1974 i Trondheim) er per 2018 partner i Rud Pedersen Public Affairs. Fra 2015 til 2017 var hun strategisk rådgiver innen politikk og samfunn i PR byrået Trigger.  Hun har også vært leder for Plan Norges presse- og kommunikasjonsavdeling, hun ledet blant annet Plan Norges jentekampanje #stoppbryllupet i 2014. Hun var tidligere vært kommunikasjonssjef i hjelpeorganisasjonen CARE Norge.

Husby Moore har tidligere vært Skandinavia-korrespondent for Jane's Intelligence Review og ansvarlig redaktør for pressebyrået IPS i Norge. Hun har som frilansjournalist skrevet for en rekke norske og internasjonale publikasjoner, deriblant TIME Magazine.

Husby Moore har hovedfag i religionsvitenskap med fordypning innen islam og politikk. Hun har vært stipendiat på PRIO, Institutt for fredsforskning i Oslo. Husby Moore har bred uteerfaring, særlig fra Afrika.

## Referanser
Sportsåret 1879

**Sportsåret 1879** er en oversikt over hendelser, resultater, fødte og avdøde personer med tilknytning til sport i 1879.

## Hendelser
### [[Hurling]]
*I USA grunnlegges US Amateur Lacrosse Association og benytter de kanadiske reglene.

### Roing
*5. april – University of Cambridge vinner universitetsroingen mot University of Oxford.

## Fødsler
*14. april - Adolf Bergman, svensk friidrettsutøver (død 1926)
*5. mai - Manlio Pastorini, italiensk sportsutøver som vant OL-gull i turn, mangekamp lagkonkurranse i 1920 (død 1942)

## Dødsfall
*13. mars – Adolf Anderssen, tysk sjakkmester og en av beste sjakkspillerne på 1800-tallet (født 1818)

## Eksterne lenker
* 


Fil:Anderssen, Adolf "-5" - DPLA - 9ca464339f18b3d8be87fccc68c3ee73 (cropped).jpg|Adolf Anderssen(1818-1879)
La Nación (Costa Rica)

***La Nación*** er en costaricansk avis. Den kommer ut hver dag i året, bortsett fra tre helligdager, og er landets mestselgende avis. La Nación ble grunnlagt 12. oktober 1946. Den eies i dag av *Grupo Nación*, som også eier flere andre aviser, blant annet Al Día og La Teja.

## Eksterne lenker
*Avisas hjemmeside
Lars Uno Thulin

**Lars Uno Thulin** (født 25. mars 1939 i Uddevalla, død 14. mars 2002) var en norsk sivilingeniør i kjemi som gjorde tjeneste som statssekretær for Arbeiderpartiet og som etter en periode knyttet til Den norske Creditbank i 1992 ble sjef for Statkraft. 

## Biografi
Thulin vokste opp i Fredrikstad. Han studerte ved Norges tekniske høgskole og ble sivilingeniør i kjemi i 1965. Han ble vitenskapelig assistent ved Institutt for fysikalsk kjemi og var siden forskningstipendiat Norges Teknisk-Naturvitenskapelige Forskningsråd. Fra 1970 var han fakultetssekretær ved Universitetet i Trondheims utbygningssekretariat. I 1971 tok han licentiatgrad med utmerkelse. 

15. juli 1975 ble han utnevnt til statssekretær i Kirke- og undervisningsdepartementet for statsråd Bjartmar Gjerde. Denne stillingen hadde han til Trygve Brattelis andre regjering gikk av 15. januar 1976. Fra 1977 til 1989 var han banksjef, og etter hvert viseadministrerende direktør i Den norske Creditbank. Fra 1989 til 1992 var han så departementsråd i Næringsdepartementet, en stilling han hadde til han i 1992 ble administrerende direktør i Statkraft. Thulin sluttet i Statkraft i 2001 og døde i 2002.

## Referanser


## Kilder
* *[[Hvem Hva Hvor]]* 1975 side 85

## Eksterne lenker
* 
*  Arvid Bryne: ''Trollstemt fossegrim''. Artikkel i Dagbladet 27. april 2001
Walter Wellman

**Walter Wellman** (født 3. november 1858 i Mentor i Ohio i USA, død 31. januar 1934 i New York City) var en amerikansk journalist, kjent for sine forsøk på å nå Nordpolen med ski og luftskip.
Før det startet han aviser i Sutton, Nebraska, og *[[Cincinnati]] Evening News*. Han var korrespondent i
Washington for *[[Chicago]] Herald*.
* 1891, tok feil da han hevdet å ha funnet stedet Christofer Columbus landet (øya San Salvador ved Bahamas)
* 1894, med selskuta «Ragnvald Jarl» for å gå på ski til Nordpolen, men forlis ved Sjuøyane
* 1898-99, med «Fridthjof» til Frans Josefs land uten å nå Nordpolen på ski.
* 1906, havari med franskbygde luftskip før avgang fra Virgohamna
* 1907, et par mil prøve-flyging med nytt amerikansk-bygd luftskip
* 1909, samme skip taues tilbake av «Fram» etter vel ni mil.
* 1910, med Luftskipet «America» 800 miles (ny rekord) fra Cape Code til Bermuda
*Se forøvrig [[Virgohamna#Walter Wellmans tre luftskipsforsøk|utdypende artikkel om Walter Wellmans tre luftskipsforsøk 1906-09]]*

## Referanser


## Eksterne lenker
*  Podcastepisode om Walter Wellman
5. serierunde i Toppserien 2008

**5. serierunde i [[Toppserien 2008]]** ble spilt den 12. mai 2008. Kampen hadde blitt forskjøvet fordi Norge spilte kvalifiseringskamp mot Polen den 7. mai.
    

## Fakta

## Kommentarer
Sportsåret 1880

**Sportsåret 1880** er en oversikt over hendelser, resultater, fødte og avdøde personer med tilknytning til sport i 1880.

## Hendelser
### Fotball
* Fotballklubben Manchester City stiftes, under navnet *West Gorton Saint Marks*.

### [[Golf]]
* Robert Ferguson vinner The Open Championship i golf.

### Roing
*22. mars – University of Oxford vinner universitetsroingen mot University of Cambridge.

## Fødsler
*30. juni: François Claessens, belgisk turner som ble OL-sølvmedaljevinner i turn mangekamp lagkonkurranse i 1920 (dødsår ukjent)

## Dødsfall
*25. februar – Edward Löwe, engelsk sjakkspiller (født 1794) 

## Referanser
Sportsåret 1882

**Sportsåret 1882** er en oversikt over hendelser, resultater, fødte og avdøde personer med tilknytning til sport i 1882.

## Hendelser
### Roing
*1. april – University of Oxford vinner universitetsroingen mot University of Cambridge.

### Seiling
*17. juni – Kungliga Svenska Segel-sällskapet feirer 50-årsjubileum.

## Stiftelse av foreninger og klubber
*5. desember – Gefle IF

## Fødsler
*25. januar – Conrad Christensen, norsk turner og OL-bronsevinner (død 1951)
*5. mai – Carl Alfred Pedersen, norsk turner og tresteghopper (død 1960)
*1. april – Paul Anspach, belgisk fekter som deltok i fire olympiske leker (død 1991)
*5. august – Trygve Schjøtt, norsk seiler og olympisk mester (død 1960)
*13. august – Rolf Lefdahl, norsk turner og OL-sølvmedaljevinner (død 1965)
*20. september – Ossip Bernstein, russisk-ukrainsk sjakkspiller av jødisk opphav (død 1962)
*26. oktober – Per Bakken, norsk langrennsløper (død 1958)
*30. oktober – Oldřich Duras, tsjekkisk sjakkmester og studiekomponist (74, død 1957)
*2. november – Oscar Engelstad, norsk turner og OL-bronsemedaljevinner (død 1972)
*12. november – Nils Dahl, norsk middeldistanseløper (død 1966)
*16. november – Nils Opdahl, norsk turner og olympisk mester (død 1951)
*30. november – Frithjof Olsen, norsk turner og OL-sølvmedaljevinner (død 1922)
*16. desember – Olav Bjørnstad, norsk roer og OL-bronsemedaljevinner (død 1963)

## Dødsfall
…


Fil:Oldřich_Duras.JPG|Oldřich Duras(1882-1957)
Fil:Ossip Bernstein.JPG|Ossip Bernstein(1882-1962)
Fil:1912 Paul Anspach.JPG|Paul Anspach(1882-1991) 


## Referanser
Sportsåret 1883

**Sportsåret 1883** er en oversikt over hendelser, resultater, fødte og avdøde personer med tilknytning til sport i 1883.

## Hendelser
*26. august – De første offentlige idrettskonkurransene i Sverige finner sted.

### Roing
*15. mars – University of Oxford vinner universitetsroingen mot University of Cambridge.

## Fødsler
*5. mars: Pietro Bianchi, italiensk sportsutøver som vant OL-gull i turn, mangekamp lagkonkurranse i 1912 og 1920 (død 1965)
*23. mars: Alberto Braglia, italiensk turner og turntrener som vant OL-gull i turn i 1908 og 1912 (død 1954)
*31. oktober - Anthony Wilding, tennisspiller fra New Zealand (død 1915)

## Dødsfall
…
Ingvild Holvik

**Ingvild Holvik** (født 1976) er en norsk forfatter og oversetter, bosatt i Tromsø.

Holvik har gått på Forfatterstudiet i Tromsø, og har arbeidet som konsulent i Norsk Forfattersentrum Nord-Norge.

Hun ble i 2009 nominert til Brageprisen for sin oversettelse av Attila Bartis' roman *Stillheten* fra ungarsk. I august 2010 utga hun sin første roman, *Lykkefeltet*. For denne romanen mottok hun Blixprisen i 2011. Hun har også mottatt *Jan Roar Leikvolls minnepris* i 2017 og *Arbeidsstipend for nordnorske forfattere* i 2020. I 2025 ble hun tildelt Havmannprisen.

## Utgivelser
* *Lykkefeltet* &ndash; roman, Samlaget 2010 
* *Premien for alt* &ndash; roman, Samlaget 2017
* *Ho er fri* &ndash; roman, Samlaget 2020
* *Reiret (arbeidstittel)* &ndash; roman, Samlaget 2024
;Oversettelser:
* Attila Bartis: *Stillheten* &ndash; oversettelse, Cappelen Damm 2009
* Maren Uthaug: *Der det finst fuglar : roman*. Samlaget, 2020
* Maren Uthaug: *Ein lykkeleg slutt : roman*. Samlaget, 2021
* Maren Uthaug: *Og sånn blei det : roman*. Samlaget, 2022
* Maren Uthaug: *11 % : roman*. Samlaget, 2024
* Maren Uthaug: *88 % : roman*. Samlaget, 2025

## Priser og utmerkelser

* Blixprisen 2011
* Jan Roar Leikvolls minnepris 2017
* Havmannprisen 2024

## Referanser
Sportsåret 1884

**Sportsåret 1884** er en oversikt over hendelser, resultater, fødte og avdøde personer med tilknytning til sport i 1884.

## Hendelser
### Roing
*7. april – University of Cambridge vinner universitetsroingen mot University of Oxford.

### Sykkelsport
*25. september – Stockholms velocipedförening stiftes.

## Fødsler
*6. mars - Molla Mallory, norsk tennisspiller (død 1959)
*27. juni - Oscar Winge, svensk skuespiller, regissør, teaterleder og friidrettsutøver (død 1951)
*4. august - Henri Cornet, fransk landeveissyklist (død 1941)

## Dødsfall
…
Østfold sykepleierskole

**Østfold sykepleierhøgskole** var en skole for sykepleiere som ble opprettet i 1955 i Welhavens gate nær Sentralsykehuset i Fredrikstad. Skolen hadde tilhold der frem til 1977 da et større skolebygg ble reist på Guldbergsiden i Rektor Østbyes gate 2 etter tegning av arkitektfirmaet Arntzen og Solheim. Skolen fikk status som høgskole i 1981. Staten overtok sykepleierhøgskolene fra 1986. Skolen flyttet til Værste i 1994.

Sykepleierutdanningen har et opptak på 150 studenter. Praksisstudiene i utdanningen som tilsammen utgjør 1 år, er lagt til hele Østfold fylke hvor alle fylkets kommuner og 5 sykehus er aktuelle praksisfelt. Etter gjennomført og bestått utdanning får studentene etter søknad tittelen offentlig godkjent sykepleier.

Sykepleierutdanningen i Østfold var 50 år i 2005, og forbindelse med jubileet skrev dramatiker Thor Rummelhoff et skuespill Østfold sykepleierskole. Stykket følger en sykepleierelev, en oppdiktet kvinne, gjennom tre faser; i 1955 da Østfold Sykepleierskole ledet undervisningen 26. september og hun tilhører hun det første kullet. I 1977 er hun midt i livet. Skolen er flyttet over jernbanelinjen til et nybygg. I 2005 er hun blitt pensjonist.

## Referanser
Sportsåret 1881

**Sportsåret 1881** er en oversikt over hendelser, resultater, fødte og avdøde personer med tilknytning til sport i 1881.

## Hendelser
### Roing
*8. april – University of Oxford vinner universitetsroingen mot University of Cambridge.

### Sportgymnastikk
*23. juli – Fédération Internationale de Gymnastique, verdens eldste internasjonale sportsforbund, stiftes i Liège i Belgia.

## Fødsler
*23. november - Herman Lantz, svensk skuespiller, manusforfatter og stuper (død 1949)
*2. september - Désiré Beaurain, belgisk fekter som tok OL-medaljer i 1908 og 1924 (død 1954)

## Dødsfall
…
Sportsåret 1887

**Sportsåret 1887** er en oversikt over hendelser, resultater, fødte og avdøde personer med tilknytning til sport i 1887.

## Hendelser
### Roing
*26. mars – University of Cambridge vinner universitetsroingen mot University of Oxford.
### Hurtigløp på skøyter
*21. februar – Det første Landsløbet for Norge arrangeres på Vippetangens bane i Oslo. (Forløperen til Norgesmesterskapet i allround på skøyter)

## Foreninger og klubber som ble stiftet
*Weston Super Mare FC
*3. juni – Club de Gimnasia y Esgrima La Plata
*12. juli – Odense BK
*29. september – Hamburger SV
*3. november – Académica
*4. desember – Örgryte IS

## Fødsler

*4. januar - Giorgio Zampori, italiensk sportsutøver som vant OL-gull i turn, mangekamp lagkonkurranse i 1912, 1920 og 1924 (død 1965)
*22. april - Harald Bohr, dansk matematiker og fotballspiller (død 1951)
*31. juli: Giuseppe Domenichelli, italiensk turner som vant OL-gull i turn, mangekamp lagkonkurranse i 1908 og 1912 (død 1955)
*23. august - Albert Gutterson, en amerikansk friidrettsutøver som ble OL-mester i lengde i 1912 (død 1965)
*18. november – Thomas Battersby, britisk svømmer (dødsår ukjent)

## Dødsfall
…
Sportsåret 1888

**Sportsåret 1888** er en oversikt over hendelser, resultater, fødte og avdøde personer med tilknytning til sport i 1888.

## Hendelser
### Amerikansk fotball
* Yale Bulldogs vinner College football national championships
* Takling under hoften blir lovlig

### Fotball
*Den engelske ligaen innledes og blir verdens første fotballserie.
*Walsall Town og Walsall Swifts slås sammen til Walsall FC
* 7. april - Tinsley Lindley scorer mål i sin sjette landskamp på rad for England, en rekord som fortsatt står
* Durand Cup i India etableres
* Celtic FC etableres, og vinner sin første kamp 5-2; en vennskapskamp hjemme mot Rangers FC 

### Friidrett
* 12. februar - Fransk mesterskap i terrengløp og hinderløp 1888 ble arrangert
* 29. april - Fransk mesterskap i friidrett 1888 ble arrangert, det første franske mesterskapet i friidrett

### Roing
*24. mars – University of Cambridge vinner universitetsroingen mot University of Oxford.

### Turn
* 9. oktober - Steinkjer turnforening ble stiftet

## Fødsler
*29. mars – Bror Fock, svensk mellomdistanseløper (OL-sølvvinner i 1912) (død 1964)
*24. oktober – Anders Haugen, norskfødt skihopper som representerte USA i blant annet OL (død 1984)
*19. november – José Raúl Capablanca, kubansk sjakkspiller (død 1942)
*Louis Tewanima, amerikansk friidrettsutøver som vant sølv under Sommer-OL 1912 (død 1969)

## Dødsfall
*20. juni – Johannes Zukertort, polsk-britisk sjakkspiller, soldat, musiker, lingvist, journalist og politisk aktivist (født 1842)


|José Raúl Capablanca(1888-1942)
Fil:Zukertort, Johannes Hermann "-1" - DPLA - 178f6bd2074f2347becb2e4ebeabd45b (cropped).jpg|Johannes Zukertort(1842-1888)
Ralph Tambs Lyche

**Ralph Tambs Lyche** (født 6. september 1890, død 15. januar 1991) var en norsk matematiker.

Han ble født i Macon i den amerikanske delstaten Georgia. Hans far Hans Tambs Lyche var norsk, mens hans mor Mary Rebecca Godden var amerikansk. De flyttet til Norge da sønnen var to år gammel. Faren døde da han var åtte år gammel, og han vokste opp hos en onkel i Halden.

I studietiden jobbet han blant annet som assistentlærer ved Norges tekniske høgskole. Han ble uteksaminert fra Det Kongelige Frederiks Universitet i 1916, og ble ansatt som dosent i matematikk ved Norges tekniske høgskole i 1918. Han tok sin doktorgrad i Strasbourg i 1927 etter et toårig opphold der. I 1937 ble han forfremmet til professor, en stilling han beholdt til 1950, da han ble professor ved Universitetet i Oslo, hvor han arbeidet frem til han ble pensjonert i 1961. Hans arbeidsfelt var matematisk analyse, funksjonsteori, algebra og tallteori. Han skrev omkring 60 matematiske verk og også noen få publikasjoner i botanikk. Lyche hadde et herbarium som visstnok var det største i Norge, og var også en periode formann i Norsk botanisk forening. Han ble kjent for sine matematiske lærebøker, både for den videregående skolen og et verk om matematisk analyse i tre bind for tekniske høyskoler og universiteter. De ble ofte av studentene omtalt som «Over evne I, II og III». Han var også redaksjonelt styremedlem i tidsskriftet Nordisk Matematisk Tidsskrift.

Lyche var medlem av Det Kongelige Norske Videnskabers Selskab fra 1927, og av Det Norske Videnskaps-Akademi fra 1946. Fra 1946 til 1950 var han generalsekretær i Det Kongelige Norske Videnskabers Selskab. Han var formann i Norsk matematisk forening 1953–1959. Han ble valgt til formann på Studentersamfundet i Trondhjem i 1920 og holdt blant annet foredrag på politiske møter der. Restauranten «Lyche» på Studentersamfundet i Trondhjem er oppkalt etter Ralph Tambs Lyche, etter at H.Skaland vant navnekonkurranse i 2005. Han var medlem av Clarté og tilknyttet Mot Dag. Under nazistenes unntakstilstand i Trondheim i 1942 ble han fengslet på Falstad fangeleir. Han forble fengslet gjennom hele andre verdenskrig. Lyches villa i Jonsvannsveien ble brukt av Rinnanbanden og er kjent som «Bandeklosteret».

Ralph Tambs Lyche var far til aktivisten Guri Tambs-Lyche. Hans kone Else Alvilde Rasmussen var også politisk aktiv, og startet Mødrehygienekontoret i Trondhjem. Tambs Lyche døde tidlig i 1991, 100 år gammel.

## Referanser


## Litteratur
* 
* Aftenposten, 6. februar 1991, s. 13: Ralph Tambs Lyche (nekrolog)
* Aftenposten, 6. september 1990, s 14: Ralph Tambs Lyche 100 år. Av Karl Egil Aubert.
* Kilden, 26. februar 2008: Guri Tambs-Lyche 
* Folketellingen 1910: http://da.digitalarkivet.no/ft/leilighet/lf01036806030639/
* R. Tambs Lyche, *Lærebok i Matematisk Analyse*, bind I, II og III, Gyldendal Norsk Forlag (1959). 

## Eksterne lenker
*Ralph Tambs Lyche privatarkivfinnes ved NTNU Universitetsbiblioteket
Sportsåret 1885

**Sportsåret 1885** er en oversikt over hendelser, resultater, fødte og avdøde personer med tilknytning til sport i 1885.

## Hendelser
### Fotball
*20. juli – Football Association i England godkjenner profesjonell fotball.
*28. november – Den første landskampen utenfor De britiske øyer spilles mellom USA og Canada.

### Roing
*28. mars – University of Oxford vinner universitetsroingen mot University of Cambridge.

## Fødsler
*22. januar – Josef Krejcik, østerriksk sjakkspiller (71, død 1957)	
*5. mars – Aimé Gibaud, fransk sjakkspiller (72, død 1957)
*21. mars – Charles Daniels, amerikansk svømmer som tok OL-gull i flere leker og som er den tredje mest fremgangsrike amerikanske svømmeren i OL kun slått av Mark Spitz og Michael Phelps (død 1973)
*5. juni – Fernand de Montigny, belgisk fekter og landhockeyspiller som ble olympisk mester i fekting (død 1974)
*3. november – Calvin Bricker, canadisk friidrettsutøver som tok medalje i lengdehopp i de olympiske leker både 1908 og 1912 (død 1963) 
*10. desember – Eugenius Auwerkerken, belgisk turner som vant OL-sølvmedalje i turn, mangekamp lagkonkurranse i 1920 (dødsår ukjent)
*ca. 1885 – Arnold Aurbach, polsk-fransk sjakkmester (død 1952)

## Dødsfall
*29. august – Bernhard Horwitz,	tysk-engelsk sjakkspiller, sjakkskribent og problemkomponist (78, født 1807)	
*14. desember – Ernst Falkbeer,	østerriksk sjakkmester (66, født 1819)

Fil:Falkbeer.jpg|Ernst Falkbeer(1819-1885)


## Referanser
UltraBirken sykkel

**UltraBirken sykkel** er et sykkelritt i terrengsykling som ble arrangert første gang i 2010. De første årene var start ved Rena sentrum, men denne er senere flyttet til Pellestova på Hafjell. Mål er ved Håkons Hall på Lillehammer slik som for Birkebeinerrittet. Løypa er forskjellig for hvert år, men er som regel i overkant av 110 km og har mer enn 2500 høydemeter. Løypa er lenger og teknisk mer krevende enn det tradisjonelle Birkebeinerrittet.

## Tidligere ritt

## Se også
* Birkebeinerrittet
* UltraBirken løp
Sportsåret 1890

**Sportsåret 1890** er en oversikt over hendelser, resultater, fødte og avdøde personer med tilknytning til sport i 1890.

## Hendelser
### Friidrett
*Harald Andersson-Arbin noterer den første svenske rekorden på 100 meter.
### Roing
*30. mars – *[[Oxford vs. Cambridge Boat Race|Universitetsroingen]]* – konkurransen mellom roklubbene ved University of Cambridge og University of Oxford – ender med seier for Cambridge.

### Skøyter
*3.–4. januar – Det andre verdensmesterskapet i hurtigløp på skøyter for herrer arrangeres i Amsterdam.

## Fødsler
*23. mars - Frederick Hibbins, britisk friidrettsutøver (OL-bronsevinner 1912) (død 1969)
*4. mai - Angelo Zorzi, italiensk sportsutøver som vant OL-gull i turn, mangekamp lagkonkurranse i 1912 og 1920 (død 1974)
*4. august – Julianus Wagemans, belgisk turner som vant OL-sølv i turn, mangekamp lagkonkurranse i 1920 (død 1965)
*24. august - Duke Kahanamoku, hawaiisk-amerikansk svømmer og surfer (død 1968)
*8. september - Thomas Humphreys, britisk friidrettsutøver (OL-bronsevinner 1912) (død 1967)
*15. oktober - Carlo Fregosi, italiensk turner som vant OL-gull i turn, mangekamp lagkonkurranse i 1912 og 1920 (død 1968)
*8. desember - Roberto Ferrari, italiensk turner som vant OL-gull i turn, mangekamp lagkonkurranse i 1920 (død 1954)
*19. desember - Sulo Jääskeläinen, en finsk skihopper og kombinertløper (død 1942)

## Dødsfall
…
Pakistans administrative inndeling

**Pakistans admnistrative inndeling** består av fire provinser, to territorier og to spesielle administrative områder (begge i Kashmir). Disse er videre delt inn i distrikter.

## Provinser

## [[Pakistan]]s distrikt (etter provins)
### [[Islamabad]]

*1. Islamabaddistriktet

### [[Khyber Pakhtunkhwa]]

### [[Punjab (Pakistan)|Punjab]]

### [[Sind]]

### [[Balutsjistan (Pakistan)|Balutsjistan]]

### [[Føderalt administrerte stammeområder]] (F.A.T.A.)

### Stammeområder, Frontier Regions (FR)

*8.RF Kohat
*9.RF Peshawar
*10.RF Tank
*11.RF D.I. Khan
*12.RF Bannu
*13.RF Lakki Marwat

### [[Azad Kashmir]]

*1.Bhimber
*2.Mirpur
*3.Sudhnoti
*4.Poonch
*5.Muzaffarabad
*6.Bagh
*7.Kotli

### [[Nordområdet]]

Nordområdet består av sju distrikter i to divisjoner:
*Baltistan
**Ghanche
**Skardu]
*Gilgit
**Astore
**Diamir
**Ghizer
**Gilgit
**Hunza-Nagar
Sportsåret 1893

**Sportsåret 1893** er en oversikt over hendelser, resultater, fødte og avdøde personer med tilknytning til sport i 1893.

## Hendelser
### Fotball
*VfB Stuttgart stiftes.

### Skøyter
*Norsk Skøiteforbund – stiftes den 27. februar på Hamar.
*Det første offisielle verdensmesterskapet i hurtigløp på skøyter for herrer arrangeres på Museumplein i Amsterdam 13. – 14. januar. 17 deltagere kommer fra fire land. For første gang løper man de **meter**-distanser som gjelder også i dag.

## Fødsler
*16. januar - Alfred Engelsen, norsk turner og olympisk mester (død 1966)
*30. januar - Ingolf Davidsen, norsk turner og OL-sølvmedaljevinner (død 1946)
*23. mars - Reidar Tønsberg, norsk turner og OL-sølvmedaljevinner (død 1956)
*27. mars - Johan Sæterhaug, norsk bokser (død 1968)
*5. april - Frithjof Andersen, norsk bryter og OL-bronsemedaljevinner (død 1975)
*30. juni - Birger Var, norsk roer og OL-bronsemedaljevinner (død 1970)
*3. juli - Ragnar Vik, norsk seiler og olympisk mester (død 1941)
*6. august - Arnaldo Andreoli, italiensk sportsutøver som vant OL-gull i turn, mangekamp lagkonkurranse i 1920 (død 1952)
*10. august - Carlo Costigliolo, italiensk turner som vant OL-gull i turn, mangekamp lagkonkurranse i 1920 (død 1968)
*14. oktober - Sigurd Roll, norsk diplomat og sprinter (død 1944)
*21. november - Ernst Grünfeld, østerriksk stormester i sjakk (død 1962)
*26. desember - Halfdan Schjøtt, norsk seiler og olympisk mester (død 1974)

## Dødsfall
*31. desember - Hans Gustaf Beck-Friis, svensk friherre, diplomat, ambassadør og golfspiller (død 1982)

## Referanser
Sportsåret 1894

**Sportsåret 1894** er en oversikt over hendelser, resultater, fødte og avdøde personer med tilknytning til sport i 1894.

## Hendelser

### Bandy
*I forbindelse med VM-konkurranser på skøyter i Saltsjöbaden 10. og 11. februar, demonstrerer engelskmannen C. G. Tebbutt et ballspill på is kalt "bandy" som har blitt veldig populært. Ett svensk bandylag stiftes innenfor Stockholms gymnastikförening.

### Skøyter
*De femte verdensmesterskap i hurtigløp på skøyter for herrer arrangeres i Neglingeviken i Saltsjöbaden 10. – 11. januar. 18 deltagere kommer fra seks land. Halfdan Nielsen fra Norge blir verdensmester.

### Fotball
*11. mars: GAIS, *Göteborgs Atlet- & Idrottssällskap*, stiftes på Edlunds Café i Göteborg. Klubben satser i begynnelsen først og fremst på bryting, vektløfting og friidrett men i 1897 begynner man også med fotball.

## Fødsler
*14. mars – Ambrogio Levati, italiensk turner som vant OL-gull i turn, mangekamp lagkonkurranse i 1920 (død 1963)
*14. august – Luigi Contessi, italiensk turner som vant OL-gull i turn, mangekamp lagkonkurranse i 1920 (død 1967)
*28. september – Thorleif Haug, norsk skiløper som tok 3 OL-gull (død 1934)
*6. oktober – Fernando Bonatti, italiensk sportsutøver som vant OL-gull i turn, mangekamp lagkonkurranse i 1920 (død 1974)
*1. november – Michele Mastromarino, italiensk sportsutøver som vant OL-gull i turn, mangekamp lagkonkurranse i 1920 (død 1986)
*21. desember – Vittorio Lucchetti, italiensk turner som vant OL-gull i turn, mangekamp lagkonkurranse i 1920 og 1924 (død 1965)
*31. desember – Axel-Herman Nilsson, svensk skiløper (død 1989)

## Dødsfall
…
Broiler

:*For den norske DJ-duoen, se [[Broiler (duo)]].*
**Broiler** er en hurtigvoksende kylling som er industrielt fremavlet for kjøttets skyld. Begrepet er engelsk og er avledet fra «to broil», *å steke*.

Kraftfôret kyllingene får gjør at den kan nå en vekt på ca. 2 kg i løpet av bare 8 uker. I løpet av 1950-tallet satset matvareindustrien sterkt på å få fram gode kyllinger, og egenskaper som rask vekst ble prioritert, samt kraftig muskelmasse og kjøtt av god kvalitet.

Uttrykket broiler var mer utbredt på 1970- og 1980-tallet som betegnelse for en stor grillet kylling som dagligvarebutikkene solgte. Utover 1990-tallet ble uttrykket sjeldnere i dagligtalen, og dagligvarebutikkene betegnet stadig oftere 'broileren' som 'grillet kylling'. 

## Annen bruk av ordet
*Begrepet «politisk broiler» blir tidvis benyttet på et nedsettende vis om en politiker med liten eller ingen erfaring fra arbeidslivet.
*På norsk brukes også ordet som nedsettende slang om kroppsbyggere.

## Referanser


## Se også
* Høns
Viktor Agejev

**Viktor Ivanovitsj Agejev** (russisk: Виктор Иванович  Агеев; født 29. april 1936 i Moskva, død 30. januar 2023) var en sovjetisk vannpolospiller som deltok i de olympiske leker 1956 i Melbourne, 1960 i Roma og 1964 i Tokyo.
  
Agejev vant en olympisk sølvmedalje i vannpolo under Sommer-OL 1960 i Roma. Han var med på det sovjetiske laget som kom på andreplass i vannpoloturneringen bak Italia. Ageev spilte to kamper i turneringen.

Fire år senere, under Sommer-OL 1964, spilte han alle seks kampene med Sovjetunionen og scoret to mål. Ungarn vant vannpoloturneringen foran Italia og Sovjetunionen.

## OL-medaljer
* 1960  Roma -  Sølv i vannpolo,  Sovjetunionen
* 1956  Melbourne -  Bronse i vannpolo,  Sovjetunionen
* 1964  Tokyo -  Bronse i vannpolo,  Sovjetunionen

## Referanser


## Eksterne lenker
*
Sportsåret 1892

**Sportsåret 1892** er en oversikt over hendelser, resultater, fødte og avdøde personer med tilknytning til sport i 1892.

## Hendelser

### Fotball
*22. mai – Den første fotballkampen i Sverige spilles på Heden i Göteborg mellom Örgryte IS og IS Lyckans Soldater. Resultatet blir 1-0 til Örgryte.
*Den første dokumenterte fotballkampen mellom kvinner finner sted i Glasgow, Skottland.

### Sykkel
*Sykelløpet Liège–Bastogne–Liège arrangeres for første gang med Léon Houa fra Belgia som vinner.

### Skøyter
*Internationale Eislauf Vereinigung (IEV senere ISU) stiftes under *den internasjonale skøiteløber-congres* i Scheveningen i Nederland som ble avholdt 23., 24. og 25. juli.

## Fødsler
*7. februar – Guido Boni, italiensk turner som vant OL-gull i turn, mangekamp lagkonkurranse i 1912 (død 1956)
*8. mars – Aleksandr Alekhin, russisk sjakkspiller (verdensmester) (død 1946)
*24. april – Luigi Maiocco, italiensk turner som vant OL-gull i turn, mangekamp lagkonkurranse i 1920 (død 1939)
*25. juli – Otto Aust, svensk seiler som vant bronsemedalje i de olympiske leker i 1912 (død 1943)
*29. juli – Aagot Normann, norsk svømmer som deltok under Sommer-OL 1912 (død 1979)
*7. august – Erling Vinne, norsk tresteghopper som representerte Norge under OL i 1912 og 1920 (død 1963)
*11. oktober – Luigi Maiocco, italiensk turner som vant OL-gull i turn, mangekamp lagkonkurranse i 1912, 1920 og 1924 (død 1965)
*21. desember – Walter Hagen, amerikansk golfspiller (død 1969)

## Dødsfall
…


Fil:AlexanderAlekhine.jpg|Aleksandr Alekhin(1892–1946)
Suzuki TS 100 ERX

**Suzuki Ts 100 ERX**, også kjent som **ER 100**, var en lett motorsykkel.

Motoren er på 98 cm³, 5 gir, våt clutch og toppfart på 80 km/t. Med 21" felg foran, bred 16" bak og høy markfrigang, har den kjøreegenskaper på veien og i terreng. 

Modellen ble produsert i årene 1980-82, men solgt som ny i Norge fram til 1995. Importøren var framsynt og kjøpte inn mange sykler i 1982, da avgiftene på lett mc ble fordoblet i 1984. Sykkelen fantes også i 125, 185, 250 cm³ i utlandet. Fargene var rød, hvit, gul, blå og muligens også sort. Ved ønske om større topphastighet, gikk det an å kjøpe 125 cm³ sylinder og stempel, effekteksosanlegg fantes også. Dette fikk sykkelen opp i en fart av 110 km/t.
Sportsåret 1895

**Sportsåret 1895** er en oversikt over hendelser, resultater, fødte og avdøde personer med tilknytning til sport i 1895.

## Hendelser
*9. februar – sporten Volleyball finnes opp av William G Morgan.
*IFK Stockholm stiftes og som dermed blir den første stiftede IFK-foreningen i Norden.

### Fotball
*Sunderland AFC vinner den engelske ligaen.
*Aston Villa FC vinner FA-cupen ved å beseire West Bromwich Albion FC med 1 – 0 i finalen.
*Fortuna Düsseldorf stiftes.
*Eintracht Braunschweig stiftes.

### Golf
*Den første utgaven av US Open i golf spilles og Horace Rawlins vinner.

### Hurtigløp på skøyter
Det sjette verdensmesterskapet i hurtigløp på skøyter for herrer arrangeres på Hamar i Norge 23. – 24. februar. 18 deltagere fra tre land deltok. Nederlenderen Jaap Eden ble verdensmester.

## Priser
*Den første Holmenkollmedaljen tildeles Viktor Thorn

## Fødsler
*6. februar – Babe Ruth, amerikansk baseballspiller (død 1948)
*18. februar – Ettore Bellotto, italiensk sportsutøver som vant OL-gull i turn, mangekamp lagkonkurranse i 1920 (død 1966)
*1. april – Tapani Niku, finsk langrennsløper (død 1989)
*15. august – Elin Pikkuniemi, svensk langrennsløper (død 1988)
*18. august – Jon Mårdalen, norsk langrennsløper (død 1977)
*22. september – Giuseppe Paris, italiensk sportsutøver som vant OL-gull i turn, mangekamp lagkonkurranse i 1920 og 1924 (død 1968)
*25. september – André Chéron, fransk sjakkspiller, sluttspillteoretiker og sjakk-komponist av sluttspill (død 1980)

## Dødsfall
*6. mai – Severin From, dansk sjakkspiller (født 1828)


Fil:CheronAndre.jpg|André Chéron(1895-1980)
Fil:Martin_Severin_From_(escacs).jpeg|Severin From(1828-1895)
Zenon Bortkevitsj

**Zenon Janovitsj Bortkevitsj** (russisk: Зенон Янович Борткевич; født 29. mai 1937, død 19. august 2010) var en sovjetisk vannpolospiller som deltok i de olympiske leker 1964 i Tokyo.
  
Bortkevitsj vant en olympisk bronsemedalje i vannpolo under Sommer-OL 1964 i Tokyo. Han var med på det sovjetiske laget som kom på tredjeplass i vannpoloturneringen bak Ungarn og Italia. Bortkevitsj spilte alle seks kampene i turneringen og scoret to mål.

## OL-medaljer
* 1964  Tokyo -  Bronse i vannpolo,  Sovjetunionen

## Referanser


## Eksterne lenker
*
Chinese Industrial Cooperatives

**Chinese Industrial Cooperative Association** (kinesisk: 工業合作社, pinyin: *Gōngyè hézuòshè*), også kjent som INDUSCO, var en kooperativ bevegelse etablert i august 1938 i Hankou i Kina. Kina var da i krig med Japan – den annen sino-japanske krig –, og Hankou var midlertidig regjeringssete.

Bevegelsen ble organisert av både utlendinger og kinesere: Rewi Alley fra New Zealand, Edgar Snow, Nym Wales (Helen Foster Snow) og Ida Pruitt fra USA; og av kinesere som Hu Yuzhi og Sha Qianqi. Den fikk finansiell støtte fra den kinesiske regjering ved hjelp av Madame Chiang Kai-shek og den kinesiske finansminister dr. H. H. Kung.

*Chinese Industrial Cooperative Association* organiserte små selvdrevne kooperativer for det meste på den kinesiske landsbygden, i den hensikt å skape arbeidsplasser for arbeidere of flyktninger, og for å produsere varer til gagn for motstandskampen mot japanerne

CIC fikk betydelig finansiell støtte også fra USA. Antallet kooperativer var på sitt høyeste i 1941: Da var det om lag 3.000 av dem, med et medlemskap på nær 30.000. Deres fabrikker produserte tepper, uniformer og annet militært utstyr. Både den nasjonalistiske bevegelse under Chiang Kai-shek og den kommunistiske under Mao Zedong støttet bevegelsen – og prøvde å kontrollere den. Alley arrangerte seg med nasjonalistene men hans sympati og etterhvert hans lojalitet gikk i kommunistenes retning. Etter Maos seier under den kinesiske borgerkrig i 1949 forble Alley i Kina, men det var ikke lenger noe behov for CIC.

Arbeidet med CID ble suspendert i 1952, men i 1983 ble ett nytt CIC dannet.

## Gung Ho!
Fra skrifttegnforkortelsen av kooperativbevegelsens navn, 工合, ble slagordet **Gong He** (anglisert: **Gung Ho**) skapt. Dette slagordet ble utbredt i amerikansk engelsk som et uttrykk for pågangsmot, entusiasme. Uttrykket var aldri i bruk slik i kinesisk, så dette er et «kinesisk» uttrykk som bare finnes i engelsk. Man vet hvordan dette uttrykket fant veien til den amerikanske almenhet: En amerikansk offiser i US Marines plukket det opp fra Rewi Alley, og begynte å benytte det som et slags kamprop i sin bataljon. Snart ble det alment brukt blant amerikanske marines. I 1943 ble det tittel på en amerikansk krigfilm: Gung Ho!, som skildret den nevnte marinebataljonens angrep på Makin Island i 1942.

## Referanser


## Eksterne lenker
*"New Industries," **Time Magazine** April 22, 1940  http://www.time.com/time/magazine/article/0,9171,763857-1,00.html 
*Inventory of Rewi Alley’s Papers https://web.archive.org/web/20071229153937/http://www.adam-matthew-publications.co.uk/digital_guides/CTWE-8/Publishers-Note.aspx
*Website for the current Chinese organization Gung Ho-ICCIC: http://www.gungho.org.cn/en-index.php
Steingata 7 (Larvik)

**Steingata 7** (**Thor Heyerdahls barndomshjem**) er én av Larviks best bevarte bygninger. Heyerdahl ble født der 6. november 1914 og det var hans hjem i nitten år. Hjemme på gutterommet laget han et museum, med blant annet en huggorm som én av hovedattraksjonene.

## Historie
Huset stammer fra gjennoppbyggingen etter storbrannen i 1792. I begynnelsen av 1800-tallet ble eiendommen omtalt som én av de mest verdifulle i «Steenene». I 1818 var det gjestgiveri der. I 1875 ble den første Brunlanes Sparebank etablert i Steingata 7, som i tillegg var bankassererens bolig. Tre år etter gikk banken konkurs.

Senere ble Steingata 7 ervervet av bryggerieier Thor Heyerdahl sr.

## Kilder
*Nyhus, Per: *Larvik A til Å*, s. 541.

## Se også
*Thor Heyerdahl
Flensburgfjorden

**Flensburgfjorden** (dansk: *Flensborg Fjord*, tysk: *Flensburger Förde*) er Tysklands nordligste og Danmarks sørligste fjord og dermed danner fjorden en del av grensen mellom Tyskland og Danmark.

Den cirka 30&nbsp;km lange og opp til 20 m dype fjorden består av en 2 til 3&nbsp;km bred innerfjord og en 3 til 4&nbsp;km bred ytterfjord. Nord for fjorden ligger landskapet Sundeved med byene Kollund, Rinkenæs, Gråsten, Egernsund og Broager samt øyen Als med  Sønderborg. Syd for fjorden ligger landskapet Angeln med byene Glücksburg, Holnæs, Langballe, Stenbjergkirke og Gelting.

Utenfor Sønderhav ligger Okseøyene, som er to småøyer på 4 (Lille Okseø) og 8 hektar (Store Okseø). Øyene har fått sitt navn fordi de om sommeren ble brukt til beite for okser. Ved bunnen av fjorden ligger byen Flensburg. Grensen mellom inner- og ytterfjord markeres av halvøyene Broagerland og Holnis, som strekker seg ut i fjorden fra nord og syd. Ved fjordens utløp i Østersjøen ligger fyrtårnet på Kegnæs (på den danske siden) og naturområdet Gelting Birk med klitter, saltenger, myr- og hedeområder (på den tyske siden). Det er fergeforbindelse mellom Sønderborg og Langballeå (på tysk *Langballigau*). Overgangen til den åpne Østersjøen markeres ved Bredegrund.

Fjorden er primært formet av ismasser og smeltevann i løpet av siste istid. Området rundt er preget av et bakkete morenelandskap med flate strender, kystskrenter, småskog, dyrkede arealer og flere mindre bukter og laguner som Nybøl Nor, Vemmingbund eller Gelting Bugt.

## Referanser


## Eksterne lenker
* 
* Nettsted for Flensburgfjorden
Mikael Nilsson (1968)

**Mikael Nilsson** (født 28. september 1968 i Falköping) er en svensk tidligere fotballspiller som spilte midtstopper og venstreback for IFK Göteborg og  på 1990-tallet. Han var også en del av den svenske troppen under VM i fotball 1994.

## Klubbkarriere
Nilsson spilte i den lokale klubben IFK Falköping frem til 1987, da han i en alder av 19 år meldte overgang til storklubben IFK Göteborg. Han tilbragte hele sin karriere i IFK Göteborg og spilte totalt 609 førstelagskamper som midtstopper og venstreback for klubben frem til han la opp i 2000, noe som er nåværende klubbrekord. Av disse er 306 seriekamper.

Nilsson var blant annet med på å vinne seks seriemesterskap (1990, 1991, 1993, 1994, 1995 og 1996) og ett cupmesterskap (1992) med IFK Göteborg, i tillegg til at han spilte i flere europacupkamper for klubben. Han ble tvunget til å legge opp som aktiv fotballspiller i 2000 som følge av en øyeskade.

## Landslagskarriere
Nilsson fikk sin landslagsdebut for  den 17. april 1991 i en vennskapskamp mot . Han var også med i den svenske troppen under EM i fotball 1992, som ble arrangert på hjemmebane, hvor det svenske landslaget spilte seg til en plass i semifinalen som de til slutt tapte mot . Han var også med i den svenske troppen til VM i fotball 1994 i USA, hvor Sverige ende opp på en overraskende bronseplass etter å ha vunnet bronsefinalen mot . Han fikk likevel ikke noen kamper i disse to mesterskapene. Fra 1991 og frem til 1996 fikk han tilsammen 22 landskamper for Sverige.

## Meritter
;IFK Göteborg
* Allsvenskan: 1990, 1991, 1993, 1994, 1995 og 1996
* Svenska Cupen: 1992
;Sverige
* VM i fotball 1994: Bronseplass

## Referanser


## Eksterne lenker
* 
* ifkdb.se
Taobei

**Taobei** (kinesisk: 洮北区; pinyin: *Táoběi Qū*) er et bydistrikt i byprefekturet Baicheng i provinsen Jilin i Folkerepublikken Kina. Taobei har et areal på 2.525 km² og teller 490.000 innbyggere. 

## Eksterne lenker
* Lokalregjeringens hjemmesider
Adolf VIII av Holstein

**Adolf VIII av Holstein** (født 1401, død 4. desember 1459) var greve av Holstein og hertug av Slesvig. Han var nesteldste sønn av grev Gerhard VI, og bare tre år gammel da faren falt i slaget ved Hamme (nær Heide) i august 1404, i kamp mot det frie folket i Ditmarsken, mellom Holstein og havet. Bøndene der var formelt underlagt Bremen erkebispedømme, men hadde langt på vei selvstyre, noe Gerhard håpet å frata dem.

Adolf var bror til Hedvig som ble gift med grev Didrik den lykkelige av Oldenburg. De ble foreldre til Christiern (1426–81), som i 1448 ble konge av Danmark og Norge under navnet Christian I, og altså var Adolfs nevø (søstersønn).

Året før, i 1447, deltok Adolf i forhandlingene i Lübeck med det frie folket i Ditmarsken, beskrevet i *Chronicon Holtzatiae* (dansk tittel: *Holstenerpræstens krønike*), nedskrevet av en ukjent geistlig fra Bremen eller området rundt Itzehoe, og trolig rettet til grev Adolf VIII. Krøniken beretter Holsteins historie fra verdens skapelse og frem til 1448. Her fortelles også hvordan den midaldrende, barnløse grev Adolf VIII prøvde å avverge en «tronfølge-krise» ved å utelukke blant andre Schauenburg-Pinneberg-slekten fra Holsteins historie og dermed fra arverekken. Krøniken gjenspeiler datidens oppfatning om båndet mellom jord og adel, mens mindre vekt legges på områdets hevdvunne lovverk («landslover»). Krøniken er gjenutgitt i tre moderne utgaver, den første i 1698 av filosofen Leibniz.
 
## Referanser


## Eksterne lenker
* Biografi hos DBL
* Nevnt i artikkelen om Schauenburg hos SNL
Mikael Nilsson

**Mikael Nilsson** er navnet til flere personer:

* Mikael Nilsson (1968) – svensk fotballspiller (forsvar).
* Mikael Nilsson (1978) – svensk fotballspiller (midtbane).
* Mikael Nilsson (1985) – svensk fotballspiller (forsvar).
Pontus Kåmark

**Pontus Sven Kåmark** (født 5. april 1969 i Västerås) er en svensk tidligere fotballspiller som har spilt for Västerås SK, IFK Göteborg, engelske Leicester City og AIK.

Kåmark var forsvarsspiller (høyreback) og var en del av den  som deltok under VM i fotball 1994. Han fikk totalt 57 landskamper for Sverige fra 1990 og frem til 2002. I senere tid har Kåmark arbeidet som ekspertkommentator i fotball for TV4.

## Meritter
;IFK Göteborg
* Allsvenskan: 1990, 1991, 1993, 1994, 1995
* Svenska Cupen: 1991
;Leicester City
* Ligacupen: 1997
;Sverige
* VM i fotball 1994: Bronseplass

## Eksterne lenker
* 
* Svenska Fotbollförbundet
Erik Krummedige

**Erik Krummedige** (el. Krummedike) (født 1364 i København, død 14. september 1439) var en dansk rikshovmester, ridder og medlem av riksrådet. Han var sønn av Segebod Krummedige (f. ca. 1330) og Sidsel Skram.

## Referanser


## Eksterne lenker
* Biografi DBL